แห่ลงคนละครึ่งไม่หยุด มีสิทธิวันเดียวเต็ม31ล้านคน
ร้อนไม่หยุดโครงการคนละครึ่ง แห่ลงทะเบียนไม่ถึงครึ่งวัน 20 ล้านคน จากเป้า 31 ล้านคน
14 มิ.ย. 2564

วันนี้ โครงการคนละครึ่ง เฟส 3 เริ่มเปิดให้ลงทะเบียน 06.00 – 22.00 น. จนกว่าจะเต็มสิทธิ 31 ล้านคนล่าสุดเมื่อเวลา 10.00 น. มีคนลงทะเบียนคนละครึ่งไปแล้วประมาณ 20 ล้านคน โดย www.คนละครึ่ง. com แจ้งมีสิทธิคงเหลือ 12 กว่าล้านสิทธิเท่านั้น ซึ่งหากอัตราเร่งการของสิทธิอย่างเป็นเช่นนี้คาดว่าการจองจะเต็มสิทธิ 31 ล้านคน ภายในวันเดียว เนื่องจากเป็นโครงการประชาชนให้ความสนใจอย่างมากทั้งนี้ ผู้ที่เคยใช้สิทธิมาแล้วในเฟส 1 และเฟส 2 หรือเคยใช้จ่ายผ่านแอปพลิเคชันเป๋าตัง ให้ลงทะเบียนเข้าร่วมโครงการอีกครั้ง ผ่านแอปฯ เป๋าตัง หรือ www.คนละครึ่ง. comสำหรับผู้ที่ไม่เคยเข้าร่วม ให้ลงทะเบียนเข้าร่วมโครงการ ผ่าน www.คนละครึ่ง. comทั้งนี้ โครงการคนละครึ่ง รับสิทธิผ่านแอปฯเป๋าตัง โดยประชาชนที่เข้าร่วมโครงการจะได้รับสิทธิภาครัฐร่วมจ่ายร้อยละ 50 สำหรับค่าอาหาร เครื่องดื่ม สินค้าทั่วไป และค่าบริการ (นวด สปา ทำผมทำเล็บ ค่าเดินทางโดยบริการขนส่งสาธารณะหรือขนส่งมวลชนสาธารณะ) ยกเว้นสลากกินแบ่ง เครื่องดื่มแอลกอฮอล์ ยาสูบ ทั้งนี้ ไม่เกิน 150 บาทต่อคนต่อวัน หรือไม่เกิน 1,500 บาทต่อคน ในแต่ละรอบ รอบแรกตั้งแต่วันที่ 1 กรกฎาคม จนถึงวันที่ 30 กันยายน 2564 และรอบที่ 2 ตั้งแต่วันที่ 1 ตุลาคม จนถึงวันที่ 31 ธันวาคม 2564 หรือไม่เกิน 3,000 บาทต่อคน ตลอดระยะเวลาโครงการ